
	[bookmark: nev]FRICZ BALÁZS
bfricz56@gmail.com
Vegyészmérnöki
MSc, 3. félév
Pannon Egyetem
Mérnöki Kar
	
[bookmark: _GoBack]






Témavezető:
	Dr. Nagy Lajos
Egyetemi docens, PE MK




Hőáram becslése és hőátszármaztatási tényezők modell-alapú identifikálása szakaszos üvegreaktoron végzett mérésekkel

Kulcsszavak: modellezés; hőáram; kristályosítás; hőátszármaztatási tényező
A modern vegyipari termelés követelményei közé tartozik a termék meghatározott minőségének fenntartása, a természetre káros melléktermékek mennyiségének csökkentése és a veszélyes üzemelési állapotok elkerülése. A felsorolt elvárások lehető legnagyobb mértékű betartása nagy jelentőséggel bír a minden vegyipari ágazatban, például kiemelhető a gyógyszeripar (a termékek emberi egészségre gyakorolt hatása miatt) valamint az olajipar és a petrolkémia.
Ezen elvárások betartása érdekében hoz létre az ipar modelleket, melyek egyszerűsített és jól definiált leképezései a valós rendszereknek. Ezeket a modelleket mindig szükséges validálni valós mérési adatokon, hogy ellenőrizhető legyen, hogy biztosan az elvárt pontossággal képezik-e le a rendszert, esetleg akár már a modell paramétereinek meghatározásához is szükségesek lehetnek a mérési eredmények.
A modellek megalkotásakor sokféle tulajdonság lehet a vizsgálandó jellemző, köztük a fizikai-kémiai változásokat kísérő hőáramok. Jelen munka során egy reaktorban lejátszódó jelenségek hőáramát modelleztem. Ezt a Folyamatmérnöki Intézeti Tanszék üvegreaktorán végeztem el, a rendszer hőmérlegének megalkotásával és módosításával.
A munka során először áttekintettem a kalorimetriás rendszerek és reaktorok hőtani modellezésére vonatkozó szakirodalmat. Ezt követően a reaktor hőmérlegének, emellett a mérlegen belül is a hőátszármaztatási tényező módosításával és identifikálásával képeztem le a rendszert, majd értékeltem minden esetben a modellt. A kész modell jól meghatározta a bevitt hőáramot, a reaktorhoz kapcsolva pedig létrejött egy on-line hőáram identifikáló rendszer.
A modell gyakorlati validálását egy oldási és kristályosítási ciklus (amely gyenge hőszínezetű folyamat) mérési adatainak felhasználásával végeztem el. A modell által kapott hőáramok alapján jól követhető az oldódás és kristályosodás menete.



